NaiveNeuron/SloPal huggingface dataset:
Počiatek, Ján, minister dopravy, výstavby a regionálneho rozvoja SR (2015-09-24):
Ďakujem za slovo. Vážená pani predsedajúca, vážené dámy, vážení páni, vláda Slovenskej republiky predkladá návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov a ktorým sa dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov. Navrhovaná úprava stavebného zákona a zákona o ochrane a využívaní poľnohospodárskej pôdy spočíva v zefektívnení povoľovacích procesov, a to územného, stavebného a vyvlastňovacieho konania a konania o odňatí pôdy z pôdneho fondu, tak aby bolo možné realizovať povolenie stavby významnej investície v čo najkratšom časovom horizonte. Vzhľadom na vyššie uvedené okolnosti a vzhľadom na snahu vlády Slovenskej republiky predísť vzniku potenciálnych hospodárskych škôd na strane Slovenskej republiky v prípade, že by sme neboli schopní zabojovať o významné investície, ktoré sú aj v súčasnej dobe, vláda Slovenskej republiky podľa § 89 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhuje, aby sa Národná rada Slovenskej republiky uzniesla na skrátenom legislatívnom konaní o návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov a ktorým sa dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov. Ďakujem za slovo, skončil som.
Vaľová, Jana, poslankyňa NR SR (2013-01-31):
Ja len jednu vetu. V komisiách pre zamestnanosť by mali sedieť zástupcovia ZMOS-u, zástupcovia zamestnávateľov, čiže primátori, starostovia, poslanci Prešovského samosprávneho alebo Košického samosprávnych krajov. Vy ste ich nazvali, že sú to lokaji. Vážená pani Nicholsonová, sú to ľudia volení občanmi a takúto hrubú urážku, že vy ich nazvete, že tam budú lokaji! Viete čo, ja si myslím, že tí primátori, keď to počuli, tak vám poviem, že urobili si svoj názor a nielen primátori, ale aj zástupcovia zamestnávateľov a takisto poslanci. Tak si o vás určite urobili názor. Ja by som si to v živote nedovolila volených zástupcov nazvať lokajmi. To je všetko.
Laššáková, Jana, podpredsedníčka NR SR (2014-06-04):
S reakciou pani poslankyňa Žitňanská, nech sa páči.
Pellegrini, Peter, predseda NR SR (2023-11-15):
Čo rozpráva predsedajúci? Bol som ticho, nič som nerozprával ako predsedajúci. (Smiech v pléne.) Dobre? Pán poslanec Kalivoda.
Benčík, Ján, poslanec NR SR (2020-11-12):
Na margo vystúpení kolegov z opozície by som chcel povedať len pár slov. Samozrejme, každá kritika... (Prerušenie vystúpenia predsedajúcim.)
Kotleba, Marian, poslanec NR SR (2021-01-12):
Pán poslanec Čekovský, ja odkedy som videl ten klip, ako vy ste sa venovali pandám a zoologickej záhrade alebo čoho, tak už chápem, chápem, že vlastne prečo vystupujete takto, ako vystupujete. (Reakcia z pléna.) Bol to vtedy, bol to vtedy zážitok, je to aj teraz, ale poďme k veci. Rokujeme tu o vážnej záležitosti, o predĺžení núdzového stavu a vy ste vo svojom vystúpení, pán poslanec, k predĺženiu núdzového stavu nepovedali ani písmenko. Ani jednu vetu, nič proste, absolútne nič. Tak keď ani netušíte, čo je predĺženie núdzového stavu, tak, poprosím vás, skúste k tomu nevystupovať, lebo zbytočne tu vy naťahujete čas, zbytočne tu vy proste hádžete vaše duchaplné myšlienky, ale k predĺženiu núdzového stavu ani slovo. No a teraz ďalšia vec. Pán poslanec, ja vás, hovoríte, že my vás spochybňujeme, aj ste to povedali, že vás spochybňujeme, ale ja vás musím teraz spochybniť, pretože vy si sám protirečíte s vašimi koaličnými kolegami. Tak vy ste vo svojom vystúpení povedali, že kvôli nášmu nezodpovednému správaniu v opozícii alebo predstaviteľov opozície budú umierať ľudia, ale, pán poslanec, neviem, či žijete na Slovensku, ale bol to premiér Matovič, ktorý povedal, že ľudia budú na Slovensku zomierať kvôli Sulíkovi. Tak sa rozhodnite v koalícii, kvôli komu budú ľudia zomierať, lebo potom, potom sa cítime tak neisto, že či kvôli nám, alebo kvôli Sulíkovi.
Grendel, Gábor, podpredseda NR SR (2020-11-24):
Ešte skôr, ako otvorím rozpravu, dávam slovo spravodajcovi, ktorého určil výbor pre sociálne veci, pánovi poslancovi Jánovi Herákovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Zmajkovičová, Renáta, podpredsedníčka NR SR (2013-06-27):
Pán poslanec Hrušovský.
Kollár, Boris, predseda NR SR (2022-02-02):
Prosím, prezentujeme sa a hlasujeme. (Hlasovanie.) Prítomných 122 poslancov, za 121, proti 1. Konštatujem, že sme schválili návrh novely zákona č. 284/2014 Z. z. o Fonde na podporu umenia. Teraz sa vrátime k vládnemu návrhu zákona, ktorým sa mení a dopĺňa zákona č. 131/2002 Z. z. o vysokých školách (tlač 822), bod 16 schváleného programu. Poprosím, pána poslanca Richarda Vašečku, aby uviedol hlasovanie v prvom čítaní. (Hlasovanie o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 822.)
Žiga, Peter, podpredseda NR SR (2024-02-15):
Ďakujem, pán minister. Druhú otázku položil pán poslanec Dej a je adresovaná generálnemu prokurátorovi Slovenskej republiky Marošovi Žilinkovi a znie: „Prečo ste nekritizovali skrátenie premlčania pri trestnom čine znásilnenia skôr, napríklad vo vašom liste predsedovi Národnej rady Slovenskej republiky, a prečo ste zmenili názor až tento týždeň?“ Nech sa páči, pán generálny prokurátor, máte päť minút.
Hrušovský Pavol, podpredseda NR SR (2011-09-13):
Páni poslanci! Prepáčte, pán minister. Páni poslanci, panie poslankyne...
M. Maďarič, minister kultúry SR: (2007-11-29):
Pani poslankyňa, azda si nemyslíte, že je možné taký audit robiť bez súčinnosti so zamestnancami, bez toho, aby sa aktívne na tom podieľali, aby jednoducho poskytovali všetky možné a potrebné podklady, čiže v tejto miere boli a sú do toho pracovníci jednotlivých organizácií zapojení. Ďalej, na daný audit prebehlo riadne verejné obstarávanie v súlade so zákonom a víťazná ponuka bola ponuka spoločnosti Centire a tá zákazka je na 9,5 mil. Sk bez DPH. Ďakujem pekne.
Kondrót, Maroš, poslanec NR SR (2018-03-13):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti, ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 4. mája 2018 a v gestorskom výbore do 9. mája 2018.
Blahová, Natália, poslankyňa NR SR (2011-09-13):
Ďakujem pekne. Vážená pani kolegyňa, bohužiaľ, z vášho príspevku srší iba vaša ľavičiarska posadnutosť dôchodkovými správcovskými spoločnosťami. Vaším snom je podľa všetkého napchať 100 % sporiteľov do prvého piliera, ale s tým, že sa bude musieť prísne utajiť informácia o tom, že ak by si peniaze vložili do bánk, získali by oveľa viac. Vašou motiváciou je mať priamy politický vplyv nad dôchodkami občanov, povedzme si to už raz a nahlas. A tiež by som sa rada opýtala, že ak ste už taká sociálna, kedy plánujete vrátiť peniaze, ktoré ste neoprávnene získali za trkotanie s vašou pani štátnou tajomníčkou Kršíkovou. Ďakujem pekne.
Paška, Pavol, predseda NR SR (2013-12-13):
Vyhlasujem rozpravu za skončenú. Nebol predložený žiadny návrh. Budeme hlasovať o pôvodnom texte. (Potlesk.) Pán predseda zahraničného výboru pán Šebej, poprosím vás, pán poslanec, uveďte hlasovanie o návrhu uznesenia k návrhu Vyhlásenia Národnej rady k situácii v Ukrajine, tlač 821.
Lipšic, Daniel, poslanec NR SR (2014-11-08):
Pán minister, možnože to ani vo vzťahu k vám nie je fér, ale máloktorý minister začínal s takou zlou nálepkou, s akou začínate vy vo vzťahu k Pente, k Medical Group, k pánovi Paškovi. A to ste naozaj vo funkcii v princípe jeden deň alebo dva dni. Hovoríte, že vec sa vyšetruje. Ja som bol v Piešťanoch ešte pred vaším vymenovaním, teda začiatkom týždňa. Tam v princípe, musím povedať, je dosť jasná tá vec, pred dvomi rokmi ten istý prístroj so všetkým, čo k tomu patrilo, to znamená stavebné úpravy, likvidáciu starého cétečka, stál približne milión. Vtedy to ponúkal výhradný dodávateľ Philipsu firma S&T Slovakia. Potom tam prišiel Medical Group a úplne to isté cez kopirák zrazu stálo 1,6 mil. Tam podľa mňa nie je až tak veľmi čo vyšetrovať. Čiže ten váš postoj, že vyšetrujeme, vyšetrujeme, sa mi zdá byť trošku alibistický. Ale mám aj jednu ďalšiu otázku. Keď sa vás pýtali po vymenovaní, čo hovoríte na schránkové firmy, tak ste na to veľmi nereagovali. Ja o tom budem hovoriť vo vystúpení mojom ohľadne putovania firmy Medical Group a tak ďalej. Ale mňa by zaujímala jedna vec. Ak máte skutočne záujem na tom, aby schránkové firmy na Slovensku prestali zarábať obdivuhodné zisky v zdravotníctve a najmä za vlád Roberta Fica, či podporíte ako minister zdravotníctva návrh novely zákona o verejnom obstarávaní, ktorý je podaný na najbližšiu schôdzu, ktorý zakazuje schránkovým firmám uchádzať sa o verejné obstarávanie, o tendre. To znamená, umožňuje to len takým firmám, kde je zrejmý a známy beneficial owner.
Kažimír, Peter, minister financií SR (2017-02-02):
Ďakujem, pán predsedajúci, za slovo. Prajem vám všetkým príjemný dobrý deň a ďakujem aj, pán poslanec, za vašu otázku. Na začiatok uvediem niekoľko zásadných faktov všeobecne k revízii výdavkov. V rámci rozpočtového procesu slovenská vláda začala systematicky revidovať verejné výdavky tak, aby počas jedného volebného obdobia posúdila väčšinu verejných výdavkov. Prvé revízie výdavkov projektu Hodnota za peniaze, zdravotníctvo, dopravu a IT systémy sú súčasťou rozpočtu verejnej správy na najbližšie tri roky a boli predmetom aj vášho rokovania na jeseň minulého roku. Záverečné správy, ktoré sú prílohou rozpočtu verejnej správy, predstavili aj konkrétne opatrenia, ktoré sú nielen finančné, ale aj zvyšujú hodnotu a zlepšujú dáta metodiky a riadenie. V zdravotníctve revízia identifikovala potenciál na úsporné opatrenia vo verejnom zdravotnom poistení a v nemocniciach v celkovej výške 363 mil. eur. Z tejto sumy sa minister zdravotníctva zaviazal realizovať 174 mil. eur v roku 2017. Peniaze ostávajú v zdravotníctve, budú použité na zlepšovanie hodnoty v zdravotníctve, ktorého súčasťou je budovanie a rekonštrukcia nemocníc. Dopracované boli analytické časti a predstavené konkrétne opatrenia, nielen finančné, ale aj zvyšujúce hodnotu a zlepšujúce dáta, metodiky, riadenie v celom sektore. Napĺňanie týchto opatrení bude pravidelne sledované a verejne vyhodnocované. Naším cieľom je nastaviť procesy tak, aby napomáhali prijímať zmysluplné a dobré rozhodnutia, ktoré prinesú väčšiu hodnotu za vynaložené peniaze daňovníkov. Ministerstvo financií bude po novom pravidelne hodnotiť všetky veľké investičné projekty nad 30 mil. eur naprieč všetkými ministerstvami. Priamo k otázke. V prvom rade priamymi opatreniami na zefektívnenie prevádzky, ide o nákupy a lepšie využitie kapacít. Vďaka opatreniam optimalizujúcim prevádzku, procesy a obstarávanie ušetria v roku 2017 nemocnice podriadené organizáciám ministerstva zdravotníctva 31 mil. eur. To sú opatrenia už dnes zapracované v rozpočte verejnej správy na tento rok. Revízia výdavkov na zdravotníctvo identifikovala možnú úsporu až do 84 mil. eur ročne a na prevádzke a obstarávaní fakultných a univerzitných nemocníc, konkrétne optimalizáciou lôžkového fondu a počtu lekárov a sestier, ako aj hospodárne obstarávanie energie a služieb. Šetrenie sa dá dosiahnuť lepším obstarávaním liekov a zdravotníckej techniky. Identifikované zdroje pomôžu spomaliť alebo, ak chcete, zastaviť zadlžovanie nemocníc a vytvoria priestor pre kapitálové investície do rekonštrukcie a prístrojového vybavenia, ktoré sú dôležitým predpokladom pre zlepšenie úrovne zdravotnej starostlivosti a teda aj zdravotného stavu nášho obyvateľstva. A v neposlednom rade ide aj o systémové opatrenia pre lepšie hospodárenie nemocníc, napríklad zavedenie DRG systému, mám na mysli systém financovania nemocníc prostredníctvom platby za diagnózu, taktiež tento systém posilní priamu zodpovednosť nemocníc za náklady a prinesie transparentné a spravodlivé platby za výkony. Ďakujem, skončil som.
Martvoň, Anton, poslanec NR SR (2015-07-03):
Pán poslanec Hlina, no, znova ste tu krivo obvinili členov Rady SPF. Ako som vám to včera povedal. Pozrite si kompetencie Rady Slovenského pozemkového fondu. Rada Slovenského pozemkového fondu nič nepodpisuje. To, že niekto potom zmení účel pozemkov, keď je to od štátu tým ľuďom vydané, za to môže úplne iný orgán. To je prvý moment. Druhý moment. Pán Hlina, keď vám tak veľmi vadia právnici, tak zrušte, poďte, buďte príkladom a zrušte svojho asistenta, čo je advokátom, a nech je to, nech je to krásny príklad. Tak vám na jednej strane vadia právnici, na druhej strane tam máte asistenta advokáta a tam problém neni, hej. Čiže vodu kážem, víno pijem. No a ďalšia vec, spomínali ste tu tých opilcov na SNP, znova ste sa zopakovali, čo ste hovorili pánovi ministrovi kultúry Maďaričovi. No, viete, ja vám poviem takto, keď však vy máte tú krčmu tam na tom SNP, však keď nebudete u vás, u Hlinu, nalievať tým opilcom, tak tam tí opilci nebudú! Prestaňte predávať alkohol, opilci nebudú mať na SNP kde piť a potom tam nebudú ležať. No jasné, keď sa opijú u vás a napijú u vás, tak potom tam ležia, lebo sa nemusia presúvať. Tak je tu jasné riešenie: prestaňte im nalievať a nebudú tam ležať opilci!
Ďuriš Nicholsonová, Lucia, podpredsedníčka NR SR (2017-04-06):
S reakciou na faktické poznámky, pán poslanec Kollár.
Mizík, Stanislav, poslanec NR SR (2020-06-03):
Ďakujem za slovo. Ešte raz ti ďakujem že si sa, Milan, nenechal vyprovokovať. Ja za štyri roky aj nejaké mesiace som nevidel žiadneho ministra, ktorý by tak rušil primitívnym správaním rečniaceho v rozprave. Môže si podať ruky s Poliačikom. Ďakujem.
M. Číž, podpredseda NR SR: (2007-06-28):
Vážené kolegyne, kolegovia, skončili sme dva dni trvajúce rokovanie o vládnom návrhu zákona, ktorým sa mení a dopĺňa zákon č. 311/2001, teda Zákonník práce. Dovoľte mi konštatovať, že prerušujem rokovanie o tomto bode programu. Vzhľadom na to, že do 11.00 hodiny sme neprerokovali žiadne zákony, o ktorých možno hlasovať, budeme ďalej pokračovať v našom rokovaní. (Hlasy z pléna.) Nebudeme otvárať, dokončíme už tento celý komplex vládnych návrhov zákonov, ktoré sa dotýkajú Zákonníka práce. Poprosím pani ministerku, keby už zaujala miesto navrhovateľa a oznamujem, vážené kolegyne, kolegovia, že ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov . Vládny návrh zákona ste dostali pred prvým čítaním ako tlač 278 a spoločnú správu výborov máte ako tlač 278a. Prosím pani ministerku práce, sociálnych vecí a rodiny ... (Hluk v sále.) Poprosím, dodržujme rokovací poriadok, vážení kolegovia. ... Vieru Tomanovú, aby tento vládny návrh zákona odôvodnila. Vážené kolegyne, kolegovia, ešte raz poprosím vážených členov z opozície, umožnite dôstojne viesť rokovanie tejto schôdze. Slovo má pán poslanec Bugár.
K. Tóthová, poslankyňa: (2004-10-19):
Jedným z rozhodovacích aktivít je aj rozhodovanie o sankcii. Sankcie sú nemalé. Od 20 000, ktoré dávajú obvodné úrady, až, myslím, po 500 000 korún, ktoré môže ministerstvo udeliť. Samozrejme, proces je upravený s odkazom § 109 na konanie podľa tohto zákona, teda aj na ukladanie sankcií sa vzťahujú všeobecné predpisy o správnom konaní, pokiaľ tento zákon neustanovuje inak. A on veru ustanovuje inak. Ale ako. Odvolanie nemá odkladný účinok, odvolací orgán o ňom rozhodne bezodkladne a lehota pre podanie odvolania je 3 dni. Vážení, chcela by som vidieť subjekt, ktorý dostane päťstotisícovú pokutu, čo je dosť zložité, a zrejme to nebude za maličkosť, aby si do troch dní vypracoval odborný elaborát, odvolanie, a už vonkoncom si neviem predstaviť, že odvolanie nemá odkladný účinok. To znamená, dajú mi päťstotisícovú pokutu, ja sa spotím a do troch dní predložím odvolanie, ale to odvolanie nemá odkladný účinok, čiže momentom, ako mi doručia rozhodnutie, nadobúda rozhodnutie prvej inštancie nielen platnosť, ale aj právoplatnosť a zároveň vykonateľnosť. A spravia mi exekúciu. Pán minister, domysleli ste to na ministerstve? Ja mám otázku. Mne sa táto úprava zdá byť nelogická a voči subjektom, ktorým sa ukladá sankcia, nehumánna, pretože naše právo musí mať aj určitú logiku. Tu môže dôjsť k situáciám, veľmi neželateľným. Stanovisko, že odvolanie nemá odkladný účinok, je obyčajne v tých prípadoch, keď je všeobecný verejný záujem na neodkladnom výkone rozhodnutia. Ja sa vás pýtam, čo tu hrozí v spoločnosti, lebo prevažne ide o tie prípady, čo hrozí spoločnosti, aby nemalo odvolanie odkladný účinok? Ja neviem, čo hrozí, a nepovažujem toto ustanovenie za „súladné“ ani s ústavou, pretože predsa má právo ten občan domôcť sa preskúmania bez toho, aby sa to vykonalo, keď nič, žiadna naliehavosť ani spoločenská nebezpečnosť nehrozí. Ďakujem za pozornosť.
Danko, Andrej, predseda NR SR (2018-05-09):
Prosím, prezentujme sa a hlasujme. (Hlasovanie.) Prítomných 147, za 83 poslancov, zdržalo sa 64. Konštatujem, že sme uvedený návrh schválili a pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Chudík, Peter, poslanec NR SR (2016-03-23):
Sľubujem. (Potlesk.)
Petrák, Ľubomír, poslanec NR SR (2018-02-01):
Pani kolegyňa, no musím v mnohých veciach s vami nesúhlasiť. Po prvé chcem povedať, že áno, máme aj kanalizáciu, aj čistiareň odpadových vôd a napojenosť našich nehnuteľností je zhruba 98 % s výnimkou nehnuteľností, ktoré neslúžia na trvalé bývanie. Problém, ktorý sa niekde stal; čiže tým chcem povedať, že neriešim svoj problém a nezneužívam aj toto postavenie na to, aby som si prihrieval nejakým spôsobom vlastnú polievočku starostu, lebo nechcem niečo vykonávať, čo už je dnes v platnom znení zákona. Dokonca my máme vo všeobecne-záväznom nariadení, myslím, že od nejakého roku 2013 uvedené povinnosť preukazovať nakladanie s odpadovými vodami zo žúmp, lebo je to aj v súčasnom znení, v platnom znení návrhu zákona, to znamená, je tá možnosť už aj dnes a my ju využívame. Ten problém, o ktorom hovoríte, sa v zásade stal niekde inde, a to v prípade aj veľkých vodárenských projektov a robili sa celé veľké aglomerácie, kde vodárenské spoločnosti neriešili tak, ako sme povedzme riešili my ako obec pri výstavbe kanalizácie, že sme budovali súčasne aj kanalizačné prípojky po hranicu, niekde aj za hranicu pozemkov obyvateľov, a jednoducho zakopali veľkú rúru doprostred cesty, urobili nový asfaltový poter a dnes je problematické pripájanie sa na túto kanalizáciu, lebo občania s tým majú fyzický problém, lebo je to aj technicky veľmi náročné sa pripojiť, nehovorím o ekonomických nárokoch. Áno, stala sa niekde chyba a nejakým spôsobom ju treba napraviť. Na druhej strane je ale pravdou to, že v prípade, ak to neurobíte a v tom prechodnom, v tom období päť alebo desať rokov podľa druhu investície nenapojíte predpísaný počet obyvateľov, vraciate eurofondy a to sú značné hospodárske škody pre Slovenskú republiku.
P. Hrušovský, predseda NR SR: ... (2005-05-19):
zákona, ktorý predložila skupina poslancov Národnej rady Slovenskej republiky, zákona o rodine a o zmene a doplnení niektorých zákonov (tlač 1135). Návrh ste dostali ako tlač 1135. Dávam slovo predkladateľovi pánovi poslancovi Madejovi, aby z poverenia poslancov návrh zákona uviedol a odôvodnil. Nech sa páči, pán poslanec.
Hraško, Igor, poslanec NR SR (2013-03-22):
Ďakujem pekne, pán predseda, za slovo. Nuž, Martin, mal si naozaj dosť tých pozmeňovákov, no a ako vidno, že vládna strana, ministerstvo si vie osvojiť niektoré veci, ktoré sú im celkom ľúbivé a môžu im prihrať ich vlastné politické body, ale, žiaľ, niektoré, ktoré sú možno aj podstatnejšie a opodstatnenejšie, tak tie si osvojiť ani nechce. Samozrejme, my vieme, ako tieto pozmeňováky dopadnú a že nebudú vôbec prijaté. V každom prípade viem, že ti ide o jednu vec, tak ako nám ostatným, ktorým nám záleží na tom našom Slovensku. Nechceme, aby naše lesy získavali zahraničné osoby a firmy na úkor ľudí, ktorí ich vlastnili doteraz. Je to o to horšie, že sa k našim lesom dostávajú nepriamym spôsobom cez nastrčené či dosadené osoby. Nerušte preto predkupné právo, lebo naši potomkovia už nebudú mať kam ísť do slovenského lesa – a to je naša obava. Stratíme naše slovenské lesy! Ďakujem.
Dostál, Ondrej, poslanec NR SR (2019-05-14):
Pán predsedajúci, dajte, prosím, hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru, výboru pre verejnú správu a regionálny rozvoj a výboru pre nezlučiteľnosť funkcií. Ďalej, že za gestorský výbor určuje ústavnoprávny výbor s tým, aby výbory prerokovali návrh ústavného zákona v druhom čítaní do 17. júna 2019 a v gestorskom výbore do 18. júna 2019.
Matovič, Igor, poslanec NR SR (2015-11-26):
Pán predseda, aj kolegyne, kolegovia, chcel by som, tak v rozprave bližšie predstavím návrh zákona, ktorým by sme chceli upraviť zákon o udeľovaní štátneho občianstva, ktorý, teda dlhodobo tu máme jeden problém, ktorý, by sme mohli konečne prejaviť vôľu problém odstrániť. Medzičasom pán minister vnútra začal udeľovať veľkodušne výnimky, ak ho ľudia požiadajú. Ale, hovorím, bližšie k tomu by som povedal v samotnej rozprave, do ktorej sa týmto aj zároveň hlásim.
Luščíková, Darina, poslankyňa NR SR (2024-06-13):
Ďakujem pekne. Ja by som sa chcela spýtať na konkrétne kroky. Ďakujem a oceňujem, že ministerstvo robí nejaké opatrenia na to, aby sa zaviedli pravidlá desegregácie v týchto školách alebo vo všetkých školách. Rada by som však poznala konkrétne opatrenia, ktoré ministerstvo mieni vykonať a urobiť na to, aby odkontrolovalo všetky subjekty, ktoré žiadali o tieto prostriedky z plánu obnovy, to je jedna časť otázky. A druhá otázka je, ako bude vymáhať nápravu týchto opatrení ministerstvo. Ďakujem a ešte vlastne doplním, ak neviete vy odpovedať, lebo to nie je váš rezort, tak poprosím písomne aj tie doplňujúce otázky, odpoveď ministra. Ďakujem.
B. Bugár, podpredseda NR SR: (2005-05-18):
A. Ivanko, poslanec: Ďakujem pekne za slovo. Vážený pán predsedajúci, vážené kolegyne poslankyne, vážení kolegovia poslanci, Ústavnoprávny výbor Národnej rady uznesením z 27. apríla 2005 ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov (tlač 1123). Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona obsahuje z formálnoprávnej stránky všetky náležitosti uvedené v § 67 a 68 zákona Národnej rady č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Z dôvodovej správy vyplýva, že predkladaný návrh zákona je v súlade s Ústavou Slovenskej republiky, súvisiacimi zákonmi, všeobecne záväznými právnymi predpismi a medzinárodnými zmluvami, ktorými je Slovenská republika viazaná. Návrh zákona nebude mať dosah na štátny rozpočet ani na rozpočty obcí a vyšších územných celkov a nevyžiada si zvýšené nároky na pracovné miesta. Nebude mať environmentálny vplyv ani vplyv na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu zákona. Doložka zlučiteľnosti návrhu zákona s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nich, že návrh zákona svojou problematikou nepatrí medzi prioritné oblasti aproximácie práva uvedené v čl. 70 Európskej dohody o pridružení a ďalších príslušných dokumentov. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada uzniesla, že podľa § 73 ods. 3 písm. c) rokovacieho poriadku prerokuje uvedený návrh zákona v druhom čítaní. V súlade s rozhodnutím predsedu Národnej rady Slovenskej republiky č. 1116 z 21. apríla 2005 podľa § 74 rokovacieho poriadku Národnej rady navrhujem, aby návrh zákona prerokoval ústavnoprávny výbor v druhom čítaní do 20. júna 2005. Pán predsedajúci, skončil som, otvorte rozpravu.
Hrnčiar, Andrej, podpredseda NR SR (2019-05-17):
Do rozpravy nebola podaná žiadna písomná prihláška, ústna rozprava bude otvorená na budúci týždeň. Končím dnešný rokovací deň. Budeme pokračovať v pondelok bodmi, ktoré sú plánované, a dovoľte mi ešte, aby som privítal na balkóne Národnej rady deti zo Základnej školy z Tvrdošína. (Potlesk.) Aj, samozrejme, pani učiteľky, nielen deti. (Doznievanie potlesku.) (Prerušenie rokovania o 14.04 hodine.)
Jurinová, Erika, podpredsedníčka NR SR (2014-12-09):
Ďakujem pekne, pán poslanec. Na vaše vystúpenie neregistrujem žiadne poznámky. Uzatváram rozpravu, alebo považujeme ju za skončenú. A chce zaujať stanovisko pán navrhovateľ. Nech sa páči, máte slovo.
Laššáková, Jana, podpredsedníčka NR SR (2014-09-09):
Pani podpredsedníčka Jurinová, nech sa páči.
Muňko, Dušan, poslanec NR SR (2011-09-13):
Pán kolega poslanec, myslím si, že asi strácaš súdnosť. Pokiaľ sa týka rozpočtu, každý rozpočet či za rok 2006 ste zostavovali vy, prakticky rámcový rozpočet za Ficovej vlády bol postavený ešte za vlády pána Dzurindu. Beriem to, čo tu povedal môj kolega a čo si povedal aj ty, že dostať sa do NATO, dostať sa do Európskej únie je to zásluha pána predsedu vlády, pána Dzurindu. Takisto ako je Schengen alebo zavedenie eura. Len si zabudol povedať, že za druhej vlády reformu zdravotnú a reformu penzijnú, ktorú ste nastavili a ešte budeme ďalšie roky, pokiaľ ju nezmeníme, splácať. To isté aj reforma verejnej správy a samosprávy, páni, aby sme si to povedali na rovinu. A nehovoriac, že ste sprivatizovali za vlády Dzurindu majetok 300 mld. z privatizácie, zadlženie bolo 180 mld., keď vám odovzdal Mečiar vládu, a dnes je 370, zrátajte prostriedky, ktoré išli a kde išli, páni, aby sme si to povedali na rovinu. A tie kvalitné reformy, ktorá bola hlavne zdravotnícka, ktorá je penzijná, nás ešte bude, ešte nás budú dlho držať. Takže nevytýkajme tomu alebo tomu, načo sme tu a prečo odvolávame pani predsedníčku vlády. Zamyslime sa nad vecami aj na jednej, aj na druhej strane.
Grendel, Gábor, podpredseda NR SR (2023-06-15):
Doplňujúca otázka, pán poslanec, nech sa páči.
Baránik, Alojz, poslanec NR SR (2020-12-03):
Je to rýchle.
Poliačik, Martin, poslanec NR SR (2014-07-09):
Musím povedať, že to bol mimoriadne akože hustý ideologický guláš, čo sme práve si tu vypočuli, lebo prechádzať, prechádzať zo, z vyslovene tradičnej konzervatívnej rétoriky, citujúc Starý zákon, po odborové zväzy a priam Socialistickú internacionálu, tak to chce akože také, taký, taký veľmi, takú širokú ideologickú roznožku, čo KDH zvláda, a jeho zbližovanie sa so SMER-om je toho, je toho dôkazom. Ale jednoznačne to vyznieva účelovo, lebo keď už ideme teda citovať Starý zákon, tak potom by sme asi mali hovoriť o sobote. Ortodoxní židia určite nebudú mať nič z tohto zákona, pretože oni majú v sobotu ako ten deň, ktorý patrí Bohu, predpokladám, že nebudeme teda pre nich robiť v tomto zákone výnimku, a teda zjavená pravda jednej skupiny obyvateľstva bude stáť nad zjavenou pravdou inej, aj keď jedna vychádza z druhej, to je jeden, prvý a základný problém. Druhá vec, je oveľa poctivejšie, pán kolega Přidal, by bolo, keby ste vykráčali z tejto sály a išli medzi tých kresťanov, ktorých je tá väčšina a tak obrovské množstvo na Slovensku, a povedali im: Kresťania, v nedeľu nenakupujte! A nedeľný predaj tým pádom zanikne. Keď 80 alebo 90 % obyvateľov Slovenska prestane v nedeľu nakupovať, tak v nedeľu budú obchody zatvorené, lebo sa nikomu nebude oplácať tam niečo predávať, a nechápem ale prečo sa tu idete starať do života všetkým. Prečo? Spravte to tak, aby zjavená pravda, ktorú tu idete obhajovať, bola prenesená do reality cez kresťanov. A všetko ostatné sa spraví... (Prerušenie vystúpenia časomerom.)
Červeňáková, Elena, poslankyňa NR SR (2019-03-28):
Ďakujem. Chcem sa poďakovať kolegyni Verešovej za jej rozpravu. Týraným ženám sa venuje dvadsať rokov, má veľa skúseností a pomáha obetiam. Fakt klobúk dole pred jej prácou. Mne čo chýba, čo sa týka dohovoru, najviac mi chýba, že sú týraní aj seniori a starší ľudia. O tom sa v dohovore vôbec nehovorí. Venujeme sa aj tejto oblasti. Sú to veľmi zraniteľné skupiny. Starší ľudia sú zneužívaní a obete narastajú. Ide o psychické, telesné týranie, stupňuje sa ponižovanie, obmedzuje sa im osobná sloboda, porušujú sa práva, ich dôstojnosť, odopiera sa im strava v domácom prostredí, v zdravotníckych zariadeniach, v sociálnych službách, odopiera sa im teku..., odopierajú sa im tekutiny, lieky či prístup k zdravotnej starostlivosti, nátlakom na prepis majetku. Mnohí seniori trpia a mlčky nič nehovoria.
Šipoš, Michal, poslanec NR SR (2022-03-22):
Ďakujem pekne. Pán predseda, na základe dohody troch poslaneckých klubov, OĽANO, SaS, SME RODINA, navrhujeme presunúť zákon o potravinách, to je tlač 840, na aprílovú schôdzu.
Kollár, Boris, predseda NR SR (2022-09-28):
Prosím, prezentujme sa a hlasujeme. (Hlasovanie.) 141 poslancov, za 119, proti žiadny, zdržalo sa 22, nehlasovali 2 (hlasovali všetci prítomní, pozn. red.). Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2019-09-19):
Ďakujem veľmi pekne za otázku, pán poslanec. Vážený pán predsedajúci, panie poslankyne, páni poslanci, za plnenie akčných plánov najmenej rozvinutých regiónov nezodpovedá ministerstvo pôdohospodárstva a rozvoja vidieka, ale ministerstvo ako gestor pre integrovaný regionálny operačný program je len jedným zo subjektov, ktoré podporujú opatrenia stanovené v akčných plánoch jednotlivých najmenej rozvinutých okresov. K 1. septembru 2019 bolo z integrovaného regionálneho operačného programu podporených celkovo 212 projektov v sume 126,2 mil. eur. Sú to európske zdroje s miestom realizácie v najmenej rozvinutých regiónoch. Čiže to číslo je mimoriadne vysoké. Dovoľujem si vám preto predložiť informáciu o aktuálnom stave v podporených projektoch v rámci integrovaného regionálneho operačného programu. A budem hovoriť o menej alebo o menej rozvinutých regiónoch. V okrese Kežmarok bol počet schválených projektov 28 v celkovom objeme 12 981 222 eur. V okrese Lučenec 16 v objeme 10 367 065 eur. V okrese Poltár 8 schválených projektov v objeme 2,5 mil. eur. Revúca – 14 projektov v objeme zhruba 6 mil. eur. V Rimavskej Sobote 13 projektov v objeme temer 9 mil. eur. Veľký Krtíš – 11 projektov 3,6 mil. eur. Sabinov – 22 projektov 7,9 mil. eur. Svidník –11 projektov 3,6 mil. eur. Vranov nad Topľou – 23 projektov 8,7 mil. eur. Rožňava – 13 projektov 11,7 mil. eur. Sobrance – 7 projektov 5,8 mil. eur. Trebišov – 22 projektov 18,9 mil. eur. Gelnica – 10 projektov 7,9 mil. eur. Bardejov – 27 projektov 17,4 mil. eur. Medzilaborce – 5 projektov 4,7 mil. eur. Košice okolie – 35 projektov 15,1 mil. eur. Snina – 5 projektov 1,2 mil. eur. Levoča – 10 projektov 6,3 mil. eur. Michalovce – 23 projektov v objeme 21,7 mil. eur. A Stropkov – 4 projekty v objeme 3,9 mil. eur. Celkovo za menej rozvinuté regióny 212 schválených projektov, tak ako som to hovorila, v objeme 126,2 mil. eur. Chcem zároveň dodať, že niektoré projekty majú miesto realizácie vo viacerých najmenej rozvinutých regiónoch, čiže majú aj tzv. multiplikačný efekt a ako vybrať z nich tie najdôležitejšie. Vidíte, objem je veľmi veľký a čerpanie bolo v jednotlivých obciach pomerne rovnaké. Ale snáď možnože spomeniem, dnes máme týždeň mobility a cyklotrasy boli tým významným, by som povedala, opatrením, ktoré jednotlivé aj menej rozvinuté regióny veľmi efektívne a intenzívne čerpali. Máme využitie verejnej, osobnej dopravy, terminály prestupné, ktoré sa budovali a budovali sa aj v menej rozvinutých regiónoch. Čiže tých opatrení je, vybrať z toho množstva projektov ten, ktorý je najlepší, najefektívnejší, je veľmi ťažké. Pretože práve integrovaný regionálny operačný program funguje v spolupráci s veľkými územnými celkami a tam si v rámci aktivít vybrali tie opatrenia, ktoré sú pre danú VÚC-ku a pre daný región tie najefektívnejšie a najžiadanejšie. Takže veľmi ťažké je z toho objemu vybrať. Ak to takto stačilo, tak ďakujem veľmi pekne za pozornosť.
Pellegrini, Peter, predseda NR SR (2015-09-30):
Prezentujme sa a hlasujme. (Hlasovanie.) Prítomných 135 poslancov, za hlasovalo 59, proti boli 3 poslanci, zdržalo sa 72 poslancov, nehlasoval 1. Nepostúpili sme návrh zákona do druhého čítania. Pán Maroš Kondrót teraz uvedie hlasovanie v prvom čítaní o návrhu poslancov Přidala, Brocku a Mikuša na vydanie zákona, ktorým sa mení a dopĺňa zákon 309/2009 o podpore obnoviteľných zdrojov energie, tlač 1682, bod 111 nášho schváleného programu. (Hlasovanie o návrhu poslancov Národnej rady Slovenskej republiky Alojza Přidala, Júliusa Brocku a Jozefa Mikuša na vydanie zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 1682.)
Žiga, Peter, podpredseda NR SR (2024-09-25):
Pán poslanec Mikloško, ja rozumiem vášmu apelu, zároveň hovorím, že nakoľko rokovací poriadok nevykladá jednotlivé body úplne, úplne exaktne, tým pádom my ak chceme zajtra sa dohodnúť aj v rámci, naprieč politickým spektrom, ako budeme v tejto poslaneckej snemovni ďalej fungovať, aby si každý z jednotlivých poslancov nevykladal rokovací poriadok po svojom, požiadame o stanovisko ústavnoprávny výbor, sú tam zastúpení aj koaliční, aj opoziční poslanci. Ja vám rozumiem, čo naznačujete, samozrejme, to je stanovisko, to nie je záväzné pre snemovňu, my sa môžme od toho opierať, môže nám ústavnoprávny výbor dať odkaz, že toto je za hranicou, toto, toto, a bude na nás, ako sa dohodneme aj na grémiu a potom to budeme ďalej tlmočiť našim poslaneckým klubom, našim poslancom, ako sa budú ďalej v poslaneckom pléne správať. To je čisto o tom, či to chceme ukľudniť, či sa tu začneme týmto zaoberať naozaj a dáme to do nejakého normálu, alebo tu budeme vyvádzať poslancov z rokovacej sály, pretože niekto si vykladá rokovací poriadok tak a niekto inak. V tomto by sme si mali urobiť poriadok a kým sa nedostaneme ku zmene rokovacieho poriadku, ktorý by toto úplne exaktne riešil, dovtedy budeme používať stanovisko ústavnoprávneho výboru a zároveň dohodu na, nejakú politickú dohodu v rámci poslaneckého grémia. Pán poslanec Huliak.
Hraško, Igor, poslanec NR SR (2014-11-08):
Kolesík, Kolesík, no čo možno na vás povedať? Ešte by sa aj rýmovalo to, čo mám na jazyku, ale odpustím si to. Viete, ja som čítal, nie komentoval. To boli citácie z článkov, ktoré boli zverejnené na webe. A to isté aj kolegovi Suskovi chcem povedať. Je to bez dôkazov? A povinne zverejnené faktúry na webe sú čo? Z čoho vlastne vychádzali tí novinári? Bolo to z luftu? Len tak si pomysleli, 170-tisíc sem, 2,5 mil. tam? Vážne toto si myslíte? Veď to sú zverejnené faktory, ktoré sú na tých weboch. To sú ponuky, ktoré sa dostali na verejnosť. To nie sú vymyslené čísla. Veď sa zobuďte, človeče. A, Kolesík, vy ste, samozrejme, tiež akože tvrdili, že v MH Developmente, tam už boli odvolaní, tam už prebieha toto a toto. No je to jedna kauza. A s ostatnými kauzami čo bude? No tak potichučky však jednu dáme kauzu tak, že to podhodíme, že však tam sa to rieši. A s ďalšími 104 z tých 105 káuz čo bude? Nič, absolútne nič sa tam nerieši. Tu urobíme, vyvodíme politickú zodpovednosť, odvoláme toto, ale peniaze sa stratili. Tu nám ide o peniaze, nielen o vyvodenie politickej zodpovednosti. A či podporíte zákon o primátoroch a starostoch? Primátori a starostovia, to bola len jedna vec. A vy sám viete, že ten zákon je nevykonateľný, pretože stačí, aby primátor alebo starosta povedal, že ale veď to bolo v dobrej viere. A toto je ten problém. Toto vy nechcete pochopiť. No, samozrejme, je to pre vás neľúbivé, nedá sa vám to, pretože by to išlo proti vašim primátorom a vašim starostom. Kolega Bagačka, osemtisícové lavičky. Veď to je v dobrej viere, veď prečo by to nebolo, jedna firma je tým zahojená a zvyšok sa potom zaplatí z rozpočtu obce. To je paráda, zahoď vlastných kamarátov, možno z toho aj niečo maj, len, samozrejme, potom je povedané: „Ja som v živote úplatok nezobral, nie, nie, nie.“ No však cez bratranca to už nikto nevie.
Škripek, Branislav, poslanec NR SR (2012-09-12):
Ďakujem. Ja chcem len povedať, že ďakujem Alojzovi Hlinovi za to, že sa tu o tom všetkom hovorí teraz, lebo ako úplne nový človek v parlamente si neviem predstaviť, že by to pán minister Kaliňák priniesol úplne sám, dobrovoľne a cielene, že by to proste pre nás všetkých urobil, aj pre túto krajinu, lebo nič tomu nenasvedčovalo, že by to tak bolo. Tak ja som veľmi rád a ďakujem, že Alojz Hlina tuto tak prekvapivo pred pár týždňami povedal na začiatku jednej schôdze, že on má taký návrh, aby sa to tu muselo hovoriť a množstvo ľudí v tejto krajine to skutočne veľmi radi privítali a čakali, kedy to už bude. A snáď podčiarknem ten dobre vykreslený frustrujúci pocit nás všetkých obyvateľov tejto krajiny, že v tejto krajine to nemá zmysel. Preto tu nikto nechce platiť dane, preto sa tu toľko veľa kradne, preto tu rušia živnosti, preto sa snažia prihlasovať sa v iných krajinách ako podnikatelia a robia všetko možné preto, aby tie peniaze v tejto krajine nenechali. Lebo nemajú pocit, že to má zmysel. No a viete my sme bytosti tak stvorené, aby sme čosi zmysluplné robili, vytvárali, a keďže to zmysel nemá, tak to robiť nechceme. No a ja by som sa oprel, ďakujem ešte raz za Hlinove slová, pretože veľmi zdôrazňovali jednu vec, ktorá je v programovom vyhlásení vlády, ja som si ho čítal šesťkrát dokola celý ten spis, že vymožiteľnosť práva je sľub SMER-u, a mne sa zdá, že prvýkrát ho nevymohol SMER. Aj pán premiér Fico nám to sľuboval predtým, že ho vymôže, a nevymohol a tak tento parlament a táto krajina na to čaká i teraz. Ja myslím, že Gorila by nám to mala umožniť.
Šeliga, Juraj, podpredseda NR SR (2020-07-15):
Prosím, prezentujme sa a hlasujme. (Hlasovanie.) Prítomných 122 poslancov, za 82, proti 40, hlasovali všetci, nikto sa nezdržal. Konštatujem, že sme v treťom čítaní . A pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto do rozpravy? Nikto. Uzatváram rozpravu možnosť a vyhlasujem rozpravu za skončenú. A teraz pristúpime k hlasovaniu o návrhu zákona ako o celku, pán spravodajca, prosím, uveďte odporúčanie gestorského výboru.
Grendel, Gábor, podpredseda NR SR (2023-06-14):
V rozprave teraz vystúpi pán poslanec Peter Pollák, pripraví sa pán poslanec Marián Kéry.
Číž, Miroslav, poslanec NR SR (2013-09-17):
Naozaj som nechcel, ale už to opakujete, vážené kolegyne, kolegovia, ak hovorím o tom, že problém, ktorým sa zaoberáme, je mimoriadne zložitý, tak chcem tým povedať, že ten, kto má ambície prispieť k tomu, aby sa atmosféra zlepšila, musí disponovať prirodzeným potenciálom na to, aby to zlepšiť vedel. Elementárna vec. V parlamente sme v prvom čítaní prerokovali tento návrh a podľa rokovacieho poriadku našou úlohou bolo posudzovať všeobecné prostredie, či je potrebná táto právna úprava a podobne. V druhom čítaní sa máme zaoberať výsledkami rokovania vo výboroch a prísť k vlastnému textu zákona a k problémom. Počúval som pána poslanca predo mnou vystupujúceho Hraška, ani slovo o technických problémoch, o výhradách vlády k tomuto návrhu zákona, iných výhradách, ktoré všetci už poznáme a počuli sme ich, o analýzach právnikov, prečo sú tie výhrady správne alebo nesprávne. Nič. Opäť len bohapusté, ako keby prvočítankové vysvetľovanie o tom, aký je korupcia problém. Samozrejme, že je, je zložitý. A kto chce riešiť, tak musí mať elementárne predpoklady na to, aby ich riešil. Ani zďaleka nie iba morálne, ale hlavne odborné.
Pellegrini, Peter, predseda NR SR (2023-12-13):
Pán predseda, Národná rada odhlasovala, že bude jednohodinová prestávka, takže o tomto vašom návrhu môžeme dať kľudne hlasovať. Prezentujme sa a hlasujme o návrhu pána poslanca Grendela, aby sa obedňajšia prestávka opäť rozšírila na dve hodiny. (Hlasovanie.) 123 prítomných, 47 za, 71 proti, zdržalo sa 5. Tento návrh sme neschválili. S ďalším procedurálnym tam je pán poslanec Hlina. Nie. Ďakujem veľmi pekne. Pán poslanec Hlina nemá procedurálny. Takže budeme pokračovať s faktickou poznámkou pani poslankyni Holečkovej.
V. Veteška, podpredseda NR SR: (2005-05-12):
A. Hajduk, poslanec: Ďakujem pekne za slovo. Vážená kolegyňa, pani Mušková, ja veľmi rád si s vami o všetkých veciach s radosťou podebatujem, ale myslím si, že začať rozprávať o rozdávaní trafík a pri zostavovaní vlády, poslednej vlády, ktorej je KDH koaličným partnerom, a pritom vieme veľmi dobre, že rezort je finančne podhodnotený, tak to absolútne nesedí. Práve naopak, pán minister, ktorý v tomto rezorte pracoval ako štátny tajomník, vedel, do čoho ide, a zobral túto zodpovednosť a takto ju berie aj KDH v tejto vláde. A domnievam sa, že aj výsledok toho, že pre tento rok je 2,7 miliardy navýšenie štátneho rozpočtu, je vlastne priestor práve na to, aby sa odmenili mladí učitelia, aby sa proste dostalo viacej regionálnemu školstvu, vysokému školstvu, to je vlastne priestor, kde KDH sa zasadzuje, aby školstvo malo náležité postavenie, a ja si myslím, že práve cez ministra Fronca sa to deje. Ďakujem pekne.
V. Veteška, podpredseda NR SR: (2004-09-21):
K. Fajnor, poslanec: Ďakujem pekne, pán predsedajúci. Ja by som sa k predrečníkovi chcel vyjadriť v jednej krátkosti. Poplatky, o ktorých tu hovoríte, že sú využité len na 60 %, ste zaviedli vy. Dám vám jednu dobrú radu v tom rezorte. Zvýšte tam kontrolu, ako peniaze idú, nájdete ich, aj tých 40 % a od poplatkov môžeme odísť veľmi jednoducho. Čo sa týka zadlženia, že ho znižujeme, zadlženie ako také vzniklo po roku 1993, to znamená, opäť ho zaviedli ponovembrové vlády, tak sa treba pozrieť, ako sa dá zdravotníctvo riadiť bez dlhu, a dokonca sa dá riadiť tak, že vieme stavať aj nové nemocnice. My dnes zatvárame nemocnice. Bol som vo Fakultnej nemocnici v Bratislave, kde mi, žiaľ, zomrel mladý priateľ, nedožil sa päťdesiatky. Bol som na izbe, ktorá ešte za zlého socializmu mala len štyri postele, dnes ich je tam sedem. Keby ste videli tú biednu starostlivosť, a to má byť alma mater zdravotníctva, prosím vás pekne, pán doktor, ste mladý človek, naštudujte si trošku históriu a potom rozprávajte. A čo sa týka tej tvorby HDP, takej zázračnej, dám vám jednu radu, choďte si pozrieť do Číny, tam je HDP 9,9 % a neplačú nad tým. Ďakujem vám. (Potlesk.)
Kolíková, Mária, poslankyňa NR SR (2024-05-02):
Ďakujem veľmi pekne za všetky faktické poznámky. Ja si nedovolím tu niečo dávať, samozrejme, to je asi odkaz pre pána Vašečku aj pre pani Záborskú, určite nie som ten, ktorý by vám tu niečo hovoril z kresťanskej vierouky, ale si myslím, že ako keby to bolo nejaká brána medzi nami, hej, taká zábrana aj v tej komunikácii. A ten pojem rod v niečom ako keby tu bol taký zakliaty. A... lebo je to o tom, ako sa, samozrejme, ľudia cítia, hej, o tom je tá rodová identita, lebo v niečom to je také zakliatie, tá rodová identita. Aj pochopiť, porozumieť, prečo časť spoločnosti o nej toľko rozpráva, aby sme to prijali, že jedna vec je asi ako, čo sa dá zvonku zistiť, a druhá vec je, ako sa človek cíti, a o tomto je podľa mňa asi aj medzi nami nejaké veľké neporozumenie, že je, že tí, ktorí nechápeme, prečo ste sem s tým prišli, ako je to vôbec možné, je, že veľmi asi pozorne vnímame a počúvame, čo ľudia hovoria, ako sa cítia. Nechceme sa nechať oklamať možno niekedy tým prvým, ako človek vyzerá, nechceme sa tým nechať oklamať. A považujem za dôležité, čo ľudia hovoria, a preto k tomu bola tá moja výzva, že je dôležité, ja sa teším, že aj vás oslovili ľudia a nijak to nepopieram, ani som si nemyslela, že vás neoslovia, ale možno sa treba práve o týchto ľuďoch rozprávať, keď, ktorým zmeníte životy, keby prešla takáto právna úprava, lebo im sa zásadne zmenia životy. A keď vy hovoríte, že nijakým spôsobom to nesúvisí ani s vierou, tak potom sa o tom naozaj rozprávajme že prečo. Prečo potrebujete teraz, aby takáto zmena v spoločnosti nastala, potom nerozumiem prečo.
Danko, Andrej, podpredseda NR SR (2023-11-16):
Poslankyňa Vaľová.
Jurinová, Erika, podpredsedníčka NR SR (2014-06-26):
Nech sa páči, do rozpravy, pán poslanec Zsolt Simon.
Vaňová, Jarmila, poslankyňa NR SR (2022-11-08):
Pán predseda, sme v treťom čítaní, otvorte, prosím, rozpravu.
Laššáková, Jana, podpredsedníčka NR SR (2015-05-15):
Pani poslankyňa Mezenská, nech sa páči.
Jurinová, Erika, podpredsedníčka NR SR (2015-01-30):
Pán poslanec Hraško.
P. Paška, predseda NR SR: (2006-12-06):
(Hlasovanie.) 139 prítomných, 23 za, 107 proti, 9 sa zdržalo. Uvedené body zo spoločnej správy sme neschválili. Ďalej.
Blanár, Juraj, podpredseda NR SR (2023-03-30):
Prezentujme sa a hlasujme o bode 5 pozmeňujúceho návrhu pána poslanca Kremského. (Hlasovanie.) 126 prítomných, 67 za, proti nebol žiaden, zdržalo sa 59, hlasovali všetci. Konštatujem, že sme tento bod schválili. Nech sa páči, pani spravodajkyňa.
M. Číž, podpredseda NR SR: (2008-04-03):
Pýtam sa, či chce zaujať k rozprave stanovisko navrhovateľka. Nie, ďakujem. Chce sa vyjadriť k rozprave spravodajca? Nie, ďakujem veľmi pekne. Vážené kolegyne, kolegovia, prerušujem rokovanie o tomto bode programu. Vážené kolegyne, kolegovia, teraz mali nasledovať dva návrhy zákonov, ktoré by mal uviesť predseda Národnej rady Slovenskej republiky pán Paška. Vznikla situácia, že pán predseda sa musí zúčastniť na slávnostnom podujatí pri príležitosti 15. výročia vzniku Ústavného súdu v Košiciach. Do parlamentu sa vráti o 17.00 hodine, kedy sa rozhodne o postupe prerokovania jeho návrhov zákonov, keďže je nešťastné, že práve v tomto období vyšlo obdobie, že ich má uviesť, tak v zmysle praxe, ktorá funguje v parlamente, sa o 17.00 hodine rozhodne o postupe a čase, kedy sa prerokujú jeho návrhy. Preto teraz pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov . Vládny návrh zákona ste dostali ako tlač 574 a návrh na jeho pridelenie na prerokovanie výborom máte v rozhodnutí č. 586. Tento návrh v mene skupiny poslancov uvedie pán poslanec Július Brocka. Ešte kým vám dám slovo, pán poslanec, registrujem procedurálny návrh pani poslankyne Sabolovej. Takže prosím na jednu minútu.
Danko, Andrej, predseda NR SR (2019-06-19):
Poslanec Mazurek s reakciou.
Cigániková, Jana, poslankyňa NR SR (2020-07-08):
Ďakujem. Ja len chcem pripomenúť kolegom zo zdravotníckeho výboru, že teraz máme výbor, ak môžte, tak vás pozývam na výbor. Ďakujem.
Hrnčiar, Andrej, podpredseda NR SR (2018-10-17):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy, do rozpravy sa neprihlásil nikto. O slovo požiadal predkladateľ, nech sa páči.
P. Paška, predseda NR SR: (2008-11-28):
(Hlasovanie.) 138 prítomných, 83 bolo za, 43 proti, 11 sa zdržalo, 1 nehlasoval. Schválili sme aj tento návrh uznesenia. Vážení páni, vážené dámy, konštatujem, že sme prerokovali všetky návrhy, ktoré odzneli v rozprave, schválili sme návrh zákona o štátnom rozpočte na rok 2009, ako aj návrh uznesenia k schválenému zákonu o štátnom rozpočte. Teraz budeme pokračovať v hlasovaní hlasovaním v prvom čítaní o vládnom návrhu zákona o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky, a o zmene a doplnení niektorých zákonov . Poprosím pána Hradeckého, aby uviedol hlasovanie v prvom čítaní.
Jurinová, Erika, podpredsedníčka NR SR (2014-10-16):
Ďakujem, pán podpredseda vlády. Pani poslankyňa si žiada doplňujúcu otázku. Nech sa páči, máte slovo.